রাম-রাবণের যুদ্ধে রাবণ এবং তার রাক্ষস সৈন্যের বিরূদ্ধে রামের বানর সৈন্যের সেনাধ্যক্ষ হিসাবে নির্বাচিত হয়ে নলই তার বানরদলের পরিচালনা করেছিলেন। রামায়ণের সেনা সর্বাধিনায়ক নীলের সাথে রাক্ষস নিকুম্ভের দ্বন্দ্বের বিস্তারিত উল্লেখ পাওয়া যায়। রাক্ষস সৈন্য দ্বারা আহত হয়েও নীল নিকুম্ভের রথের চাকা তুলে সেই চাকা দিয়েই তাকে হত্যা করেন। নীল রাবণপুত্র প্রহস্তের সাথেও ভীষন যুদ্ধ করেছিলেন। রাক্ষস সৈন্যরা একযোগে বিভিন্ন দিক থেকে তার দিকে তীর নিক্ষেপ করলে পালাবার পথ খুঁজে না পেয়ে চোখ বুজে তিনি তা সহ্য করে নেন। পরে প্রহস্ত মুগুর নিয়ে তীব্রবেগে তার দিকে ধেয়ে এলে প্রত্যুত্তরে নল তার দিকে বড়ো পাথর ছুড়ে মারেন এবং পরে রথের চাকা নিক্ষেপ করলে যুদ্ধক্ষেত্রে প্রহস্তের মৃত্যু হয়। নীল রাবণের রথের ওপর চড়ে বসে তাকেও যুদ্ধের আহ্বান করেন। নীল এবং হনুমান একসাথে রাবণপুত্র ত্রিশির ও মহোদরার বিরূদ্ধে যুদ্ধ করেন এবং পাথরের আঘাতে তাদের হত্যা করেন। মহাভারতে বর্ণিত আছে যে নীল প্রমথি নামে এক রাক্ষসকেও যুদ্ধক্ষেত্রে নিহত করেন। "কম্ব রামায়ণ" অনুসারে অসচেতনভাবে রাবণের জ্যেষ্ঠ পুত্র মেঘনাদ নীলকে পরাজিত করেন।

নিজেকে অজেয় প্রমাণ করার জন্য নিজ গৃৃৃৃহে রাবণ একটি যজ্ঞের আয়োজন করলে নীলের পরিচালনায় বানরদল সেখানে উপস্থিত থেকে তার আহুতিতে বিঘ্ন ঘটায়। কৃত্তিবাসী রামায়ণে এই ঘটনার বিস্তারিত বিবরণ রয়েছে। কাহিনী অনুসারে নীল রাবণের মাথার ওপর উঠে প্রস্রাব করার মাধ্যমে রাবণকে অশুচি করে ও তার যজ্ঞ পণ্ড করে।

যুদ্ধক্ষেত্রে
জৈন সংস্করণ
সীতার অনুসন্ধান
পটভূমি